АҞӘА, мшаԥы 17– Sputnik. Украина ахадас иҟоу акандидатцәа рреитинг шьақәдыргылеит Киевтәи жәларбжьаратәи асоциологиа аинститут аусзуҩцәа ҳәа аанацҳауеит РИА Новости.
Владимир Зеленски, актәи атур аҿы аԥыжәара иоуит, иара уажәгьы аԥыжәара шимац имоуп.
Зеленски изы амҽыша абжьыҭира рыгәҭакуп 72,2%, Пиотр Порошенко изы – 25,4% респондент. 2,5% алхыҩцәа абиуллитен аԥхасҭатәра рыгәҭакуп.
Зеленски идгылаҩцәа рҟынтәи 81,8% агәра ганы иҟоуп иара атәыла ахадас дҟалароуп ҳәа, 12,8% – ргәи-ргәи еилаԥшуеит, 4% вариантк аҳасабала ихәаԥшуеит. Порошенко иоуп атәыла ахадара заҭаәашьатәу ҳәа ирыԥхьаӡоит изазҵааз рҟынтәи 75,7%, 22% ргәи-ргәи еилаԥшуеит, 1,8% вариантк аҳасабала ихәаԥшуеит.
Изазҵааз реиҳараҩык (57,2%) Зеленски аԥыжәара игоит аҩбатәи атур аан ҳәа ирыԥхьаӡоит. Порошенко ииааира иақәгәыӷуеит 14,1%.
Аҭҵаарақәа мҩаԥысуан мшаԥы 9 - 14 рзы, Украина арегионқәа зегьы рҟны, Донбасси Лугански аалхны. Иалахәын: 2004 респондент.